**A.T. Kenjaboyev, Sardor Omonov**

**(Toshkent, O'zbekiston)**

**O’ZBEKISTONDA SOLIQ TIZIMINING RIVOJLANISH JARAYONLARI**

Bugungi kunga kelib mamlakatimiz butun jahonda tobora o’z o’rnini mustahkamlab bormoqda. Bunda amalga oshirilayotgan turli iqtisodiy-ijtimoiy islohotlarning roli katta ekanligi ko’zga tashlanmoqda. O'zbekiston bozor iqtisodiyotiga o'tishning o'ziga xos va o'ziga mos yo'lini tanlab oldi va uni jamiyatda bosqichma-bosqich muvaffaqiyatli amalga oshirilmoqda. Prezidentimiz tashabbusi bilan yaratilgan “o’zbek modeli” mamlakatimizning taraqqiyotiga va milliy iqtisodiyotimizning jadal odimlashiga asos bo’lib xizmat qilmoqda. Bozor iqtisodiyotiga o’tishning hozirgi davrida mamlakat iqtisodiyotini rivojlantirishda bir qancha omillar bevosita ta’sir ko’rsatadi. Shu o’rinda mavjud soliq tizimi va davlatning yurgizayotgan soliq siyosati ham muhim ahamiyatga egadir.

Soliqlarning obyektiv zarurligini bozor iqtisodiyotiga о‘tish sharoitida ikki holat: birinchidan, davlatning qator vazifalarini mablag‘ bilan ta’minlash zarurligi, ikkinchidan, bozor iqtisodiyoti qonun-qoidalari bilan ifodalash mumkin. Shuni ta’kidlash lozimki, dunyo mamlakatlari tajribalariga nazar tashlaganimizda davlatning funksiyalarini amalga oshirish uchun lozim bо‘lgan moliyaviy mablag‘larni shakllantirishning soliqlardan boshqa usuli jahon amaliyotida qо‘llanilmaganligining guvohi bo’lamiz. Demak, hukmron kuch sifatida davlat mavjud ekan, moliyalashtirish usuli sifatida soliqlar ham amal qiladi. Ma’lumki, jamiyat iqtisodiy hayoti juda murakkab iqtisodiy hodisalardan iborat. Ana shu murakkablik bevosita soliqlarga ham tegishli va bu holat soliqlarning iqtisodiy mohiyatini teran anglashni taqozo etadi. .

Mustaqillik yillarida soliq tizimi islohoti rivojlanishini amalga oshirilgan qator chora-tadbirlar orqali kuzatishimiz mumkin. Mustaqillikning dastlabki yillarida О‘zbekistonning о‘z soliq tizimini tashkil etish va soliqlarning xazinaviy ahamiyatini oshirish masalasiga e’tibor qaratildi. Bu masala 1991-1994-yillarda ko’rib chiqildi va shundan so’ng 1995-1997-yillarda soliqlarni bozor iqtisodiyoti talablariga moslashtirish va korxonalarning ishlab chiqarishini rag‘batlantirish vazifalari hal etildi. 1998-2008-yillar oralig’ida soliq tizimida soliqlarni ixchamlashtirish bo’yicha qator chora-tadbirlar amalga oshirildi. 2009-2010-yillardagi soliq siyosatidagi asosiy о‘zgarishlarning ahamiyatli tomoni soliq yukini kamaytirish, soliqlarning rag‘batlantiruvchi rolini yanada oshirishga qaratilganligida bo’ldi.

2012-yilda soliq yukini kamaytirish siyosati davom ettirildi. Kichik korxona va mikrofirmalar uchun yagona soliq to‘lovi stavkalari 6 foizdan 5 foizga tushirilgani, yakka tartibdagi tadbirkorlar uchun belgilangan soliq stavkasi esa sezilarli tarzda, ya’ni o‘rtacha ikki barobar kamaytirilgani buni yaqqol tasdiqlaydi. Shularga qaramasdan, davlat byudjetining daromadlar qismi bo‘yicha ko‘rsatkichlari to‘liq bajarildi, erishilgan profitsit yalpi ichki mahsulotga nisbatan 0,4 foizni tashkil etdi1.

2013-yilda iqtisodiyot sohasidagi soliq yuki 21,5 foizdan 20,5 foizga, jismoniy shaxslar uchun daromad solig‘ining eng kam stavkasi 9 foizdan 8 foizga tushirilganiga qaramasdan, davlat byudjeti yalpi ichki mahsulotga nisbatan 0,3 foiz profitsit bilan bajarildi.2014-yilga mo’ljallangan rejaga asosan soliq yukini yanada kamaytirish, jumladan, yuridik shaxslar uchun foyda solig‘i stavkasini 9 foizdan 8 foizga, jismoniy shaxslar uchun eng kam soliq hajmini 8 foizdan 7,5 foizga tushirish rejalashtirildi. Bunday soliq yengilliklari 130 milliard so‘mdan ortiq mablag‘ni tejash va uni korxonalar ixtiyorida qoldirib, ularning o‘z aylanma mablag‘larini ko‘paytirish, ishlab chiqarishni modernizatsiya qilish va texnologik yangilash, shuningdek, aholi daromadlarini 90 milliard so‘mdan ko‘proq oshirish maqsadida yillik rejaga kiritildi2.

Yuqoridagi ko’rsatkichlarning amaldagi ifodasi sifatida 2014-yilga kelib soliq yuki 20,5 foizdan 20 foizga, daromad solig‘i stavkasi esa 9 foizdan 8 foizga kamaytirildi va davlat byudjeti yalpi ichki mahsulotga nisbatan 0,2 foiz profitsit

1  O‘zbekiston Respublikasi Prezidenti Islom Karimovning mamlakatimizni 2012-yilda ijtimoiy-iqtisodiy rivojlantirish yakunlari va 2013-yilga mo‘ljallangan iqtisodiy dasturning eng muhim ustuvor yo‘nalishlariga bag‘ishlangan Vazirlar Mahkamasining majlisidagi ma’ruzasi

2 O‘zbekiston Respublikasi Prezidenti Islom Karimovning mamlakatimizni 2013-yilda ijtimoiy-iqtisodiy rivojlantirish yakunlari va 2014-yilga mo‘ljallangan iqtisodiy dasturning eng muhim ustuvor yo‘nalishlariga bag‘ishlangan Vazirlar Mahkamasining majlisidagi ma’ruzasi

bilan bajarildi.Bugungi kunda tadbirkorlik subyektlarining 98 foizi soliq hisobotlari topshirishni, eski usuldagi qog‘oz to‘ldirish yo‘li bilan emas, balki bevosita elektron shaklda amalga oshirmoqda. 2015-yilda birinchi navbatda amalga oshiriladigan vazifalar qatoriga daromad solig‘i stavkasini 7,5 foizga kamaytirish kiradi. Shu bilan birga, qurilish sohasida faoliyat yuritayotgan korxonalar uchun yagona soliq to‘lovi stavkasi, sanoat korxonalarida bo‘lganidek, 6 foizdan 5 foizga tushirilishi kutilmoqda3.



\*O’zbekiston Respublikasi Soliq qo’mitasi

3  O‘zbekiston Respublikasi Prezidenti Islom Karimovning mamlakatimizni 2014-yilda ijtimoiy-iqtisodiy rivojlantirish yakunlari va 2015-yilga mo‘ljallangan iqtisodiy dasturning eng muhim ustuvor yo‘nalishlariga bag‘ishlangan Vazirlar Mahkamasining majlisidagi ma’ruzasi

Respublikamizda amalga oshirilayotgan soliq siyosati avvalambor soliq tо‘lovchilar zimmasidagi soliq yukini kamaytirish, soliqlarning rag‘batlantiruvchi rolini yanada oshirish, soliqqa tortish tizimini soddalashtirishga qaratilgan.Soliq yukining kamaytirilib borilishi tadbirkorlik subyektlarining real daromadlarini oshirishga, ularning ishlab chiqarish salohiyatini kengaytirishga va rag‘batlantirishga ijobiy ta’sir kо‘rsatib kelmoqda.

Hozirgi vaqtda soliqlar vositasida davlat daromadlarining asosiy qismi shakllantiriladi. Bozor munosabatlarining shakllanishi davrida soliqlar korxonalarning iqtisodiy faoliyatini tar­tibga solishning bilvosita quroli hisoblanadi.

O’zbekistonda soliq tizimini takomillashtirish iqtisodiy islohotlar va davlat iqtisody siyosatining markaziy masalalaridan biri hisoblanadi. Izchil ravishda soliq siyosatining amalga oshirilishi, soliq yukini kamaytirish bilan bog’liq chora-tadbirlarning ishlab chiqilishi, soliq to’lovchilarda ishlab chiqarishni kengaytirishga sharoit yaratilishi, ishlab topilgan va ularning o’zlarida qoladigan mablag’larning qayta investitsiya qilinishi oqibatida qo’shimcha soliq obyektlari paydo bo;lishi hisobiga nafaqat byudjetdagi yo’qotishlar o’rnining qoplanishi, balki soliq to’lovchilarning qo’shimcha daromadga ega bo’lib, ishlab chiqarish imkoniyatlarining oshishiga olib kelishini kuzatishimiz mumkin.

Hozirda iqtisodiy jarayonlarni tezlashtirishda, ularning unumdorligini

oshirishda axborot texnologiyalaridan keng foydalanilmoqda. O’z navbatida soliq tizimida ham ish faoliyatini yaxshilash maqsadida zamonaviy texnologiyalar qo’llanilmoqda. Byudjetga soliq to’lovlarining o’z vaqtida va to’liq kelib tushishini ta’minlash hamda soliq idoralarida bugungi kun talablariga javob beradigan ma’lumotlarni tezkor ishlash va uzatish tizimini yaratish uchun zamonaviy telekommunikatsiya vositalarini joriy etishga doir ishlar olib borilmoqda. Soliq organlarida ma’lumotlarga ishlov berishning yagona kompyuterlashtirilgan tizimi o’rnatilgan bo’lib, bu tizim samaradorlikni oshirish, soliqlar va soliq to’lovchilar bo’yicha aniq axborotlar olish, soliq to’lovchilar haqidagi axborotni sir saqlash imkoniyatlariga ega.

Bugungi kunda barcha soliq organlarida hisobotni elektron ko’rinishda qabul qilish yo’lga qo’yilmoqda. Buning bir qancha afzalliklari mavjud bo’lib, yozilmagan holda hisobotlarni jo’natishni to’xtatish,fuqarolar hisobotni o’zi istagan joydan yuborish, vaqtni tejash imkoniyatlarini beradi. 2014-yilda milliy dasturiy mahsulot ishlab chiqaruvchi guruh tomonidan “EREPORT” dasturi taqdim etildi. Bu dastur buxgalteriya bilan bir qatorda soliq hisobotlari bilan ishlash imkonini beradi. Shuningdek, bu dasturda sohaga oid qonun hujjatlari va ekspert maslahatlaridan foydalanish imkoniyati mavjud. Bir necha oy ichida soliq xizmatiga oid 1200 dan ortiq hisobot kelib tushdi.

Xulosa o’rnida shuni ta’kidlash lozimki, bugungi kunga kelib O’zbekistonda soliq tizimining ahamiyati, milliy iqtisodiyotimizda tutgan o’rni oshib bormoqda.

Buni e’tiborga olgan holda bu sohaga doir ko’plab islohotlar amalga oshirilayotgani, albatta, mamlakatimiz taraqqiyotiga hissa qo’shmasdan qolmaydi.

**Adabiyotlar ro`yxati:**

1. O‘zbekiston Respublikasi Prezidenti Islom Karimovning mamlakatimizni 2012-yilda ijtimoiy-iqtisodiy rivojlantirish yakunlari va 2013-yilga mo‘ljallangan iqtisodiy dasturning eng muhim ustuvor yo‘nalishlariga bag‘ishlangan Vazirlar Mahkamasining majlisidagi ma’ruzasi
2. O‘zbekiston Respublikasi Prezidenti Islom Karimovning mamlakatimizni 2013-yilda ijtimoiy-iqtisodiy rivojlantirish yakunlari va 2014-yilga mo‘ljallangan iqtisodiy dasturning eng muhim ustuvor yo‘nalishlariga bag‘ishlangan Vazirlar Mahkamasining majlisidagi ma’ruzasi
3. O‘zbekiston Respublikasi Prezidenti Islom Karimovning mamlakatimizni 2014-yilda ijtimoiy-iqtisodiy rivojlantirish yakunlari va 2015-yilga mo‘ljallangan iqtisodiy dasturning eng muhim ustuvor yo‘nalishlariga bag‘ishlangan Vazirlar Mahkamasining majlisidagi ma’ruzasi
4. O`zbekiston Respublikasi Davlat soliq qo`mitasi rasmiy web-sayti (soliq.uz).